laion/Wikipedia-Exotic huggingface dataset:
הרועה בגבעות

הרועה בגבעות (באנגלית: The Shepherd of the Hills) הוא סרט דרמה אמריקאי משנת 1941 בבימויו של הנרי האת'וויי, עם ג'ון ויין, בטי פילד והארי קארי בתפקידים הראשיים. זהו הסרט הראשון של ג'ון ויין בצבעי טכניקולור. הרומן הופק לקולנוע ב-1919 ו-1928 (סרטים אילמים) וב-1964. התסריט מבוסס על רומן השם זה מאת הרולד בל רייט (אנ') משנת 1907. העלילה מתרחשת באזור התיישבות נידח בהרי אוזארק, התושבים מתפרנסים מגידול צאן ובקר ומתעשיית כהלים בלתי חוקית (Moonshiners). לאורך הסרט נשמע בפסקול שיר ערש של ברהמס. הספר הפך גם למחזה המוצג מדי שנה בתיאטרון פתוח בעיר ברנסטון, מיזורי (אנ') שנמצאת בהרי אוזארק. ג'ים ליין (טום פאדן) שומר על עובדים המזקקת אלכוהול לא חוקית בהרי אוזראק. הוא מבחין במפקחים ומזהיר את העובדים אך נפצע מיריה. הוא מגיע בקושי לביתו שם מטפלת בו בתו סאמנטה "סאמי" (בטי פילד). לבית נכנס איש מבוגר המציג עצמו כדניאל הואיט (הארי קארי). הוא נראה בתחילה חשוד אך ערכו עולה כשהוא מטפל יפה בג'ים ומציל ממות ילדה שכנה. מאט מתיוס הצעיר (ג'ון ויין) גדל בבית דודתו מולי מתיוס (באולה בונדי) ודודו מאט הזקן (ג'יימס ברטון) עם בנם האילם פיט (מרק לורנס). אביו נטש את אמו בהיותו תינוק ובעקבות זה היא מתה ומאט נשבע לנקום את מותה אם יפגוש את אביו. מאט מאוהב בסאמי ומחזר אחריה. דניאל קונה את חלקת "Moaning Meadows" שהייתה שייכת להוריו של מאט וכעת שייכת למולי מתיוס, למרות התנגדות מאט הצעיר ובעלה. הוא מתחיל לגדל שם עדר כבשים. סאמי חושדת בו שהוא אביו של מאט. האמת מתגלית כשסבתא בקי (מרג'ורי מיין) חוזרת מניתוח עיניים. כשהתחבושות מוסרות מעיניה היא רואה ומזהה את דניאל כאביו של מאט הצעיר. פיט הזועם תופס רובה כדי להרוג אותו אבל מולי מנסה להוציא זאת מידיו. נפלטת ירייה והוא נפצע קשה. לפני שהוא מת הוא לוחש למולי שהיא הביאה קללה על המשפחה. מולי מביאה אותו לביתם ומציתה את הדירה ונשרפת עם פיט. מאט הולך לגמור את החשבון עם אביו וסאמי מנסה לעצור אותו ללא הצלחה. האב והבן ניצבים זה מול זה ודניאל יורה ראשון ופוצע את מאט. סאמי מגיעה למקום ומאט מועבר לבית חולים. מאט מתאושש לאחר הניתוח ושומע שיחה בין אביו לסאמי בו מגלה אביו כי ישב שנים רבות בכלא מפני שהרג אדם ולכן נותק ממשפחתו. הוא ירה קודם במאט כי לא רצה שלמאט יהיה גורל כגורלו. מאט מחייך, מבטל את שבועות הנקם שלו ומתחבק עם סאמי לקראת חיים חדשים. מדיה וקבצים בנושא הרועה בגבעות בוויקישיתוף "הרועה בגבעות", במסד הנתונים הקולנועיים IMDb (באנגלית) "הרועה בגבעות", באתר AllMovie (באנגלית) "הרועה בגבעות", באתר Box Office Mojo (באנגלית) "הרועה בגבעות", במסד הנתונים הקולנועיים KinoPoisk (ברוסית) הרועה בגבעות, באתר TCM קדימון לרועה מהגבעות, באתר יוטיוב
בטו (חלוץ)

נורברטו (בפורטוגזית: Norberto Bercique Gomes Betuncal, מוכר בכינוי בטו; נולד ב-31 בינואר 1998) הוא כדורגלן פורטוגזי המשחק בעמדת החלוץ באברטון. בטו גדל במחלקת הנוער של אוניאו טירס החובבנית, ושיחק גם בקבוצת הבוגרים שלה. בשנת 2018 הצטרף לאולימפיקו מונטיחו מהליגה הפורטוגלית השלישית, כבש 21 שערים וסיים את העונה במקום השני בטבלת מלך השערים. ב-3 ביוני 2019 חתם על חוזה לארבע עונות בפורטימוננסה מליגת העל הפורטוגלית. הוא ערך את הופעת הבכורה שלו בליגה ב-9 באוגוסט 2019, כשנכנס כמחליף בדקה ה-87 בתיקו 1–1 עם בלננסש סאד. ב-8 בנובמבר 2020 כבש את שערו הראשון בליגה, בהפסד 1–3 לפורטו בחוץ. עד לתום העונה כבש עוד עשרה שערים, והיה מלך השערים של הקבוצה. ביום האחרון של חלון ההעברות של קיץ 2021, הושאל לאודינזה מהסרייה א' לעונה אחת, עם אופציה למכירה. הוא כבש את שער הבכורה שלו בליגה ב-3 באוקטובר 2021, בתיקו 3–3 עם סמפדוריה. ב-3 באפריל 2022 כבש שלושער בניצחון קבוצתו 5–1 על קליארי. ב-29 באוגוסט 2023 חתם באברטון מהפרמייר ליג תמורת 30 מיליון אירו. ב-2 בספטמבר ערך הופעת בכורה בקבוצה בתיקו 2-2 עם שפילד יונייטד. בטו, באתר Transfermarkt בטו, באתר Soccerway בטו, באתר BDFutbol בטו, באתר WorldFootball.net בטו, באתר FootballDatabase.eu Beto tem proposta para quatro épocas, www.record.pt (ב־European Portuguese) Gervásio Lopes, BETO GOLEADOR DO CAMPEONATO DE PORTUGAL É REFORÇO DO PORTIMONENSE, SOU DJURTU Portimonense ganha corrida a Sporting, Alavés e Lille e Beto assina por quatro épocas, www.record.pt (ב־European Portuguese) Portimonense e Belenenses SAD empatam a zero no arranque da I Liga, www.avozdoalgarve.pt F. C. Porto vence Portimonense no Dragão. Veja os golos e os casos, www.jn.pt (ב־European Portuguese) Portimonense revela interesse do Sporting em contratar Beto; leões negam, Maisfutebol (בפורטוגזית) Susy Campanale, Ufficiale: l'Udinese ingaggia l'attaccante portoghese Beto, Football Italia, ‏2021-08-31 (באיטלקית) UC Sampdoria - Udinese Calcio, Oct 3, 2021 - Serie A - Match sheet, www.transfermarkt.com (באנגלית) Udinese Calcio - Cagliari Calcio, Apr 3, 2022 - Serie A - Match sheet, www.transfermarkt.com (באנגלית)
אדולף פרנקל

אדולף פרנקל (בגרמנית: Adolf Frankl;‏ 12 בפברואר 1903, ברטיסלבה – 18 באוגוסט 1983, וינה) היה צייר ושרטט יהודי אוסטרי, ניצול שואה. בשנים 1909 עד 1921 למד בבית ספר יסודי, חטיבת ביניים ותיכון בברטיסלבה. לאחר מכן למד אמנות וציור אצל פרנטישק רייכנטל באוניברסיטה הטכנית בברנו ועבד כקריקטוריסט וכשרטט של כרזות פרסום. ב-28 בספטמבר 1944 נעצר בברטיסלבה ולמחרת גורש למחנה הריכוז סרד בסלובקיה. בתחילת נובמבר 1944 גורש למחנה ההשמדה אושוויץ-בירקנאו. על זרועו קועקע המספר B-14395. את חוויותיו הטראומטיות ניסה לאחר השחרור לעבד בציוריו. בכתביו דיווח על הזוועות שחווה באושוויץ. לדוגמה, סיפר שחלק את מקום השינה שלו עם אסיר שמת לאחר זמן-מה, אבל לא דיווח על מותו כדי לקבל את מנת המזון שלו. ב-18 בינואר, עם פינוי מחנה הריכוז אושוויץ-בירקנאו, שרד פרנקל בצריף שיועד לחולי הטיפוס במחנה הריכוז אלטהאמר, תת-מחנה של אושוויץ-בירקנאו, כ-90 ק"מ ממערב לאושוויץ, בפולין (כיום סטארה קוז'ניה, Stara Kuźnia) (אנ'). לאחר השחרור ב-1945 חזר אדולף פרנקל לעיר הולדתו ברטיסלבה. לאחר ההשתלטות הקומוניסטית על השלטון בצ'כוסלובקיה, היגר ב-1949 לווינה עם משפחתו. שם החל לצייר ולהשתמש ביצירותיו כדי לחנך אנשים בנושא השואה. בין היתר יצר את מחזור הציורים "חזונות מהתופת - אמנות נגד השִכחה" (Visionen aus dem Inferno - Kunst gegen das Vergessen). פרנקל התגורר בווינה, בניו יורק ומשנות ה-60 גם בגרמניה. בנוסף למחזור "חזונות מהתופת - אמנות נגד השִכחה", יצר בין השנים 1930–1982 רישומים, צבעי מים וקריקטורות רבים. הוא בחר את המוטיבים ליצירותיו מחיי היום-יום היהודיים: בתי קפה, חוות, אולמות משפט והדורותאום, בית המכירות הפומביות הווינאי הידוע. ביצירותיו על השואה רצה פרנקל להקים אנדרטה לנרצחים בשואה. "זה, או משהו דומה, לא אמור לקרות לאף אחד, ללא קשר לדתו או לדעותיו הפוליטיות", אמר פרנקל. בנו תומאס פרנקל וכלתו אינגה רות פרנקל ארגנו תערוכות קבע מיצירותיו. ב-2006 פתחו את גלריית ArtForum ב-Judenplatz בווינה, גלריה שנסגרה באוקטובר 2017. תומאס פרנקל היה שותף להפקת הסרט התיעודי "חזונות מהתופת - אמנות נגד השִכחה" על חייו ויצירתו של אביו בהפקה משותפת עם הטלוויזיה הסלובקית STV2. במאי: פיטר דימיטרוב. מדיה וקבצים בנושא אדולף פרנקל בוויקישיתוף על פרנקל ויצירתו, באתר יד ושם קורות חיים (Gallery ArtForum) (בגרמנית) קטלוג יצירות אמנות של אדולף פרנקל, "אמנות נגד שכחה" (בגרמנית) visioneninferno.de אתר רשמי (בגרמנית) Hagalil.com - מידע נוסף על פרנקל וציטוטים (בגרמנית) כתבה לרגל סגירת גלריית ArtForum 2017 (בגרמנית) אדולף פרנקל (1903-1983), דף שער בספרייה הלאומית על מחנה הריכוז אלטהאמר באנציקלופדיה של השואה באתר יד ושם ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדולף פרנקל". ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
רוברטו סיברה

רוברטו (בטו) סוארס סיברה (בפורטוגזית: Roberto ("Beto") Suarez Seabra; נולד ב-15 ביולי 1976) הוא שחקן כדורמים ברזילאי. סיברה החל לשחק כדורמים בגיל 10, בהשפעת בן-דודו שהיה שחקן כדורמים. הוא זומן לראשונה לשחק בנבחרת ברזיל בכדורמים בשנת 1995, עוד לפני שהגיע לגיל בוגרים, בשל פציעה של שחקן אחר. הוא ייצג את הנבחרת שלוש פעמים ברציפות במסגרת המשחקים הפאן-אמריקאיים (1999, 2003 ו-2007) וזכה עם נבחרתו פעמיים במדליית הכסף. סיברה למד תואר ראשון בפרסום ובאקטואריה ותואר שני בסטטיסטיקה באוניברסיטה הפדרלית של ריו דה ז'ניירו. פרופיל, באתר pan.uol ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוברטו סיברה".
מחנה הריכוז אלטהאמר

מחנה הריכוז אלטהאמר (בגרמנית: Konzentrationslager Althammer) היה מחנה ריכוז גרמני, תת-מחנה של מחנה ההשמדה אושוויץ, ששכן במערב פולין, בוורתגאו, כ-90 ק"מ ממערב לאושוויץ.  מחנה הריכוז הוקם על ידי האס-אס בספטמבר 1944 כאחד מתת-המחנות הרבים שנבנו סביב שני המחנות הראשיים של מחנה הריכוז אושוויץ. הוא היה ממוקם בסטארה קוז'ניה (Stara Kuźnia), כעשרה קילומטרים מערבית לעיר הפולנית קטוביץ. יוהאן מירבט (Johann Mirbeth) (גר') היה מפקד המחנה. המחנה אמור היה לשמש לשם אספקת כוח אדם זול להקמת תחנת כוח תרמית. מסיבה זו שוכנו בצריפי המחנה 486 אסירים יהודים. רובם הגיעו מגטו לודז', אך גם אסירים מהונגריה, צרפת ויוון גורשו לאלטהאמר. אסירים גרמנים שנכלאו במחנה החזיקו בתפקידים מיוחסים והיו בדרג גבוה יותר בהיררכיית האסירים. היחס לאסירים היה גרוע ביותר. הם עברו התעללות וסבלו מתת-תזונה. בעיקר הועסקו בעבודות בנייה והובלה. מיכון עבודה כמעט לא היה קיים. בנוסף, חסרו האסירים ביגוד מגן. 30 אחוז מהכלואים חלו במחלה קשה. טיפוס הבהרות פרץ במחנה. רצח עצורים על ידי סוהרים עבר ללא עונש, וגם מפקד המחנה מירבט עינה והרג עצורים באופן אישי. ב-19 בינואר 1945 פונה המחנה בחלקו. כ-400 אסירים החלו בצעדת מוות לעבר גלייביץ. יעדם היה מחנה הריכוז דורה-מיטלבאו. מבין האסירים שהיו תשושים מכדי להתחיל בצעדת המוות, הרוב נורו ורק עשרות מעטות מהם הצליחו לברוח. אסירים רבים לא הגיעו למחנות הריכוז שהיו יעד הצעדה, מכיוון שהחלשים נורו על ידי שומריהם בדרך. הערך על מחנה הריכוז אלטהאמר באנציקלופדיה של השואה באתר יד ושם ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
On My Mind (שיר של דיפלו וסיידפיס)

"On My Mind" הוא שיר של הדי ג'יי והמפיק המוזיקלי האמריקאי, דיפלו, וצמד ה-EDM האמריקאי, סיידפיס, שיצא, על ידי חברת ההתקליטים Higher Ground Records. ב-13 בדצמבר 2019. בשיר נמצאת דגימה מהשיר "Steelo" של ההרכב ה-R&B האמריקאי, 702 (אנ'), והזמרת-יוצרת האמריקאית, מיסי אליוט. השיר נמצא באלבום האולפן הרביעי של דיפלו, Diplo. נכון למאי 2022, השיר הושמע למעלה מ-192 מיליון פעמים בספוטיפיי. הווידאו קליפ של הסינגל יצא בערוץ היוטיוב של דיפלו ב-23 באפריל 2020. נכון למאי 2022, הווידאו קליפ נצפה למעלה מ-3 מיליון פעמים. מידע על הסינגל "On My Mind" באתר מיוזיק בריינז מידע על היצירה "On My Mind" באתר Discogs מילות השיר "On My Mind" באתר Genius סרטון השיר "On My Mind" באתר יוטיוב Milligan, Kaitlin (13 בדצמבר 2019). "Diplo and SIDEPIECE Release First Ever Collaboration 'On My Mind'". Broadwayworld. ארכיון מ-2021-10-05. נבדק ב-5 באוקטובר 2021. {{cite web}}: (עזרה) On My Mind, 2019-12-13, ארכיון מ-2022-05-09, נבדק ב-2022-05-09 Sweeney, Farrell (27 באפריל 2020). "Diplo and SIDEPIECE deliver surprising visual accompaniment for 'On My Mind'". Dancing Astronaut. ארכיון מ-2021-10-05. נבדק ב-5 באוקטובר 2021. {{cite web}}: (עזרה) Diplo & SIDEPIECE - On My Mind (Do You Dance? Official Music Video), ארכיון מ-2022-06-11, נבדק ב-2022-05-09
דמיטרי ביבול

דמיטרי יוריביץ' ביבול (ברוסית: Дмитрий Юрьевич Бивол; נולד ב-18 בדצמבר 1990) הוא מתאגרף רוסי מקצועי המתחרה בקטגוריית משקל קל כבד. באוניברסיאדת 2013 בגלל הפציעה הוא לא היה יכול להתייצב לגמר מול אולכסנדר גבוזדיק ולכן זכה רק במקום השני. בין המקצוענים ביבול הוא אלוף העולם הנוכחי של WBA‏ (2019-הווה), ואלוף העולם הרגיל לשעבר של WBA‏ (2019-2017), אלוף העולם הזמני של WBA‏ (2017-2016), אלוף WBA בין יבשתי (2015 -2016), ואלוף ארצות הברית במשקל קל כבד לפי גרסת WBC-USNBC‏ (2017-2015). ב-7 במאי 2022, בלאס וגאס, ניהל דמיטרי ביבול קרב (אנ') עם המתאגרף הטוב בעולם, ללא קשר לקטגוריות המשקל, אלוף העולם הבלתי מעורער במשקל הסופר-בינוני המקסיקני סאול "קאנלו" אלוורז (אנ'), שהפסיד בעבר רק לפלויד מייוות'ר. בתום 12 סיבובים, השופטים נתנו ציון (115-113 שלוש פעמים) לטובת דמיטרי ביבול, שעשה הפתעה גדולה, והנחיל לאלוורז את התבוסה הראשונה ב-9 השנים האחרונות, זכה ב-20 קרבות רצופים ושוב הגן על תוארו. מדיה וקבצים בנושא דמיטרי ביבול בוויקישיתוף דמיטרי ביבול, ברשת החברתית אקס (טוויטר) דמיטרי ביבול, ברשת החברתית אינסטגרם דמיטרי ביבול, באתר BoxRec גיא לייבה, "קרב חייו": המתאגרף הרוסי שהדהים את העולם, באתר ynet, 10 במאי 2022 ‘It was my turn to lose’: Canelo Álvarez suffers stunning loss to Dmitry Bivol
רגימנט הרגלים שלזוויג

רגימנט הרגלים שלזוויג (בדנית: Slesvigske Fodregiment) הוא רגימנט חיל רגלים של הצבא המלכותי הדני. הרגימנט קיים מאז 1778, וב-2001 התאחד עם רגימנט המשמר של המלכה ליצירת רגימנט המשמר של הנסיך. ב-1 בינואר 2019 הוקם הרגימנט מחדש. הרגימנט הוקם ב-1778 ועד 1842 שימש כחיל מצב בשלזוויג. לאחר מכן שימש כחיל מצב בפרדריסיה. ב-1854 הועבר לקופנהגן וב-1923 הועבר להדרסלב. הרגימנט השתתף במלחמות הנפוליאוניות ולאחר מכן במלחמת שלזוויג הראשונה ומלחמת שלזוויג השנייה. ב-1991 הוא אוחד עם רגימנט המשמר פונן ורגימנט הרגלים היוטלנדי של המלך. ב-1997 הפך הרגימנט לרגימנט חיל רגלים ממוכן. ב-2001 אוחד הרגימנט יחד עם רגימנט המשמר של המלכה ליצירת רגימנט המשמר של הנסיך. ב-1 בינואר 2019 הוקם הרגימנט מחדש והוא חלק מהבריגדה השנייה. מדיה וקבצים בנושא רגימנט הרגלים שלזוויג בוויקישיתוף אתר הבית של הרגימנט רגימנט הרגלים שלזוויג בפייסבוק רגימנט הרגלים שלזוויג באינסטגרם רגימנט הרגלים שלזוויג באתר הצבא הדני
עז א-דין אונאחי

עז א-דין אונאחי (בערבית: عز الدين أوناحي, בתעתיק: עז אלדין אונאחי; נולד ב-19 באפריל 2000 בקזבלנקה שבמרוקו) הוא כדורגלן מרוקאי המשחק בעמדת הקשר בקבוצת פנאתינאיקוס בהשאלה מאולימפיק מרסיי מליגת העל הצרפתית ובנבחרת מרוקו. אונאחי גדל במחלקת הנוער של רג'א קזבלנקה ובאקדמיית הכדורגל מוחמד החמישי. בשנת 2018 חתם בשטרסבורג, והחל לשחק בקבוצת המילואים של המועדון. ב-3 באוגוסט 2020 חתם אונאחי באברנש מהליגה הצרפתית השלישית. ב-14 ביולי 2021 חתם אונאחי על חוזה לארבע עונות באנז'ה מליגת העל הצרפתית. ב-15 באוגוסט ערך את הופעת הבכורה שלו במועדון, בניצחון 3–0 על אולימפיק ליון במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון. ב-29 בינואר 2023 חתם אונאחי באולימפיק מרסיי על חוזה ל-4.5 שנים. שלושה ימים לאחר מכן ב-1 בפברואר 2023 ערך אונאחי את הופעת הבכורה שלו במרסיי במסגרת המחזור ה-21 בליגה לעונת 2022/2023 וגם כבש שער בכורה בניצחון של מרסיי 2–0 על נאנט. ב-4 בספטמבר 2024 הושאל אל פנאתינאיקוס. ב-15 בספטמבר 2024 עלה כמחליף להופעת בכורה בתיקו נגד פאוק סלוניקי. ב-23 בדצמבר 2021 נכלל אונאחי בסגל נבחרת מרוקו לקראת טורניר גביע אפריקה לאומות 2021 בשנת 2022. ב-10 בינואר 2022 ערך את הופעת הבכורה שלו בנבחרת, בניצחון 0–1 על נבחרת גאנה במסגרת שלב הבתים של הטורניר. בסך הכל ערך שלוש הופעות בטורניר. ב-29 במרץ 2022 הבקיע אונאחי את שערי הבכורה שלו בנבחרת, צמד שערים בניצחון 1–4 על נבחרת הרפובליקה הדמוקרטית של קונגו במסגרת מוקדמות מונדיאל 2022. נכלל בסגל נבחרת מרוקו לטורניר מונדיאל 2022. נכלל בסגל נבחרת מרוקו לטורניר גביע אפריקה לאומות 2023. מדיה וקבצים בנושא עז א-דין אונאחי בוויקישיתוף עז א-דין אונאחי, ברשת החברתית אינסטגרם עז א-דין אונאחי, באתר Transfermarkt עז א-דין אונאחי, באתר Soccerway עז א-דין אונאחי, באתר BDFutbol עז א-דין אונאחי, באתר WorldFootball.net עז א-דין אונאחי, באתר National Football Teams עז א-דין אונאחי, באתר FootballDatabase.eu עז א-דין אונאחי, באתר ESPN Transferts : Azzeddine Ounahi (ex-Strasbourg) signe à Avranches באתר ל'אקיפ, 3 באוגוסט 2020 (בצרפתית) Angers recrute Azzedine Ounahi באתר Foot Mercato, ‏ 14 ביולי 2021 (בצרפתית) Azzedine Ounahi est Olympien !, OM (בצרפתית) PLAYER RATINGS | Nantes 0-2 Marseille: Azzedine Ounahi scores on debut as OM put pressure on PSG, OneFootball (בצרפתית) Vahid Halilhodzic reveals final list of players for CAN 2022 באתר Hespress, ‏ 23 בדצמבר 2021 (באנגלית) لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
רחמים נסים יהודה די שיגורה

רבי רחמים נסים יהודה די שיגורה (ה'תקס"ח 1808 - י"ג בכסלו ה'תרמ"א 1880) היה רב ודיין באזמיר ומחבר ספר דרשות עקב ענוה ופירוש להגדה של פסח מגיד דבריו. נולד באזמיר לבת שבע רושא רוזאניס ולרבי פנחס רפאל יהושע די שיגורה, מחבר ספר אות היא לעולם והוא בנם הבכור. בימי בחרותו חלה מאד. למד בבית מדרשם של הגבירים, האחים בכור מרדכי, רפאל שלמה ודוד אלעזר הכהן. כיהן כדיין בבית דינו של רבי משה בארקי. היה חזן ופייטן מעולה, עד שמכונה ”נעים זמירות ישראל”. מוזכר בספרי חכמי דורו, כמו רבי אברהם פלאג'י, רבי רחמים נסים יצחק פלאג'י בספרו יפה ללב, ורבי יוסף פונטרימולי. גם רבי חיים פלאג'י מביא ממנו חידושי תורה פעמים רבות וקורא לו: גבר דחיל חטאין ידיד נפשי החכם הכולל נזר ישראל כמוהר"ר יאודה די שיגורה בן הרב המובהק — נפש חיים, דף רכ"ו עמוד ב' עמיתו בתורה היה רבי משה חיים מצליח. חברו הקרוב של רבי חיים יהושע אלעזר הכהן חמצי, שהיה תלמידו של אביו. נפטר בי"ג בכסלו ה'תרמ"א (1880) ונקבר באזמיר. ספדו לו רבי אברהם פלאג'י, רבי נסים חיים משה מודעי בספרו דרישה מחיים, שכותב עליו: צדיק כזה שמכירים היינו רוב גדלו ומעלתו שחייבים אנחנו לנקור לנו כל עין ימין שבעונותינו אבדנו מרגלית ואבן יקרה שאין לה ערך ודמיון. הן מצד חכמתו גור אריה יאודה ידיו רב לו במלחמתה של תורה מלבד שאר שלמותיו שהיה סופר וש"ץ בקול נעים. ותמיד תפלותיו בהכנעה גדולה וקול בכיה בעת הצורך. וע"כ אם באנו לבכות על החסרון הגדול שעשה לכל עם הקהל לא די לנו ימים ולילות ותרדנה עינינו דמעה ועפעפינו יזלו מים. הן מצד לימוד התורה שהיה משים לילות כימים דבלי ספק עסקו בתורה כל כל כך היה מגן וצנה בעדינו כי על זה בלבד חיובא רמיא עלן למירם הספרא כ"ש שהיה מלא מצוות ילדיו היו: הרב יצחק שמואל (ה'תקצ"ט-ה'תרנ"ד) מדפיס ספרים באיזמיר, ורבי משה (ה'תר"ו-ה'תרע"ה) וחמש בנות. כתב ספרים הרבה, ורק שניים מהם נדפסו: עקב ענוה (אזמיר תרמ"א) - פירושים וחידושים בנושא הענווה על סדר פרשות השבוע, חמש מגילות ופירושים על הנ"ך וכן שני דרושים, להספד ולהכנסת ספר תורה. מגיד דבריו (אזמיר תרמ"א) - פירוש גדול על הגדה של פסח וכן הלכות החג. שבט מיאודה - דרשות. (כת"י) דרושים והספדים במאגר הספרים הסרוקים של הספרייה הלאומית יאודה לקדשו - על ספר תהלים אות לרחמים תפילה לעני ספר כריתות ציון ברחמים ספר מערכות (כארבע מאות דף) בכת"י. מדיה וקבצים בנושא רחמים נסים יהודה די שיגורה בוויקישיתוף חכם רחמים נסים יהודה די שיגורה, באתר "החכם היומי" רבי רחמים נסים יהודה די שיגורה, עקב ענוה, באתר היברובוקס רבי רחמים נסים יהודה די שיגורה, מגיד דבריו, באתר היברובוקס רחמים נסים יהודה די שיגורה, דף שער בספרייה הלאומית עקב ענוה, הקדמת מעלת הרב המחבר רבי חיים פאלאג'י, ארצות החיים, שער ב' אות ט"ו מכנה אותו: "רב אחאי גאון הרב כמהר"ר..." כמו בספר וימהר אברהם מערכת ז', דף ס ע"א, ושם במערכת י' דף פב ע"א. חלק ג', אורח חיים סימן תרכ"א פני יוסף, דף ט"ז עמוד ב' למשל: תנופה חיים, סדר פנחס אם הבנים חלק ב' דף כה עמוד א אברהם את ידו, דרוש ה' לשבת הגדול דרוש י"ג להספד
רגימנט המשמר של המלכה

רגימנט המשמר של המלכה (בדנית: Dronningens Livregiment) היה רגימנט חיל רגלים של הצבא המלכותי הדני אשר התקיים מאז שנת 1657. ב-2001 אוחד הרגימנט יחד עם רגימנט הרגלים שלזוויג ליצירת רגימנט המשמר של הנסיך. הרגימנט הוקם ב-1657. לאחר הדיפת מתקפתו של קרל העשירי גוסטב, מלך שוודיה על קופנהגן ב-1659 העניק פרדריק השלישי, מלך דנמרק לרגימנט את התואר "רגימנט המשמר של המלכה". הרגימנט השתתף במלחמה הצפונית הגדולה ובמלחמת שלזוויג השנייה. ב-1961 התאחד הרגימנט ה-10 יחד עם רגימנט המשמר של המלכה. ב-1994 הוא השתתף במלחמת בוסניה. רגימנט המשמר של המלכה
אחמד א-תגנאותי

אחמד רדא א-תגנאותי (בערבית: أحمد رضى التغناوتي, בתעתיק: אחמד רצ'א אלתע'נאותי; נולד ב-5 באפריל 1996 בפאס שבמרוקו) הוא כדורגלן מרוקאי המשחק בעמדת השוער בקבוצת וידאד קזבלנקה מליגת העל המרוקאית ובנבחרת מרוקו. אונאחי גדל באקדמיית הכדורגל מוחמד החמישי. הוא החל את הקריירה המקצוענית שלו בנהדת ברכאן. ב-27 ביולי 2017 חתם בווידאד קזבלנקה מליגת העל המרוקאית, והושאל לעונה אחת לא.ר. טנג'יר. ב-10 באוקטובר 2017 ערך א-תגנאותי את הופעת הבכורה שלו בנבחרת מרוקו, בניצחון 1–3 על נבחרת קוריאה הדרומית במשחק ידידות. הוא היה חלק מסגל נבחרת מרוקו בטורנירים מונדיאל 2018, גביע אפריקה לאומות 2019 וגביע אפריקה לאומות 2021. נכלל בסגל נבחרת מרוקו לטורניר מונדיאל 2022. אחמד א-תגנאותי, ברשת החברתית אינסטגרם אחמד א-תגנאותי, באתר Transfermarkt אחמד א-תגנאותי, באתר Soccerway אחמד א-תגנאותי, באתר WorldFootball.net אחמד א-תגנאותי, באתר National Football Teams אחמד א-תגנאותי, באתר FootballDatabase.eu لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית)
רוברט ג'רואו

מייג'ור גנרל רוברט ווקר ג'רואו (באנגלית: Robert Walker Grow;‏ 14 בפברואר 1895 – 3 בנובמבר 1985) היה קצין בכיר בצבא ארצות הברית שפיקד על דיוויזיית השריון ה-6 במהלך מלחמת העולם השנייה. הוא זכור בשל המשפט הצבאי שלו בשנת 1951 על אי שמירה על מידע מסווג. ג'רואו נולד ב-14 בפברואר 1895 בסיבלי, איווה לנלי (לבית ווקר) וג'ון תומאס גרוב. אמו נפטרה כשהיה בן שנתיים וג'רואו הלך לגור אצל סבו וסבתו מצד אביו, כיוון שאביו נסע לקנדה לעבוד. הוא סיים את לימודיו באוניברסיטת מינסוטה בשנת 1916. הוא נישא למרי לואלה מרשל, בתם של ווילמינה ה. "ווילי" (לבית רוברטסון) וג'יי וולטר מרשל, מקליבלנד, טנסי ב-5 בנובמבר 1917, בהמילטון, טנסי. היו להם שני בנים, רוברט מרשל ו-וולטר תומאס, שניהם בוגרי האקדמיה הצבאית של ארצות הברית בווסט פוינט, ניו יורק. נולד להם ילד נוסף שמת בלידתו בבראונסוויל, טקסס. ג'רואו הצטרף למשמר הלאומי של מינסוטה בפברואר 1914, בזמן שלמד באוניברסיטת מינסוטה, והוסמך כקצין בנובמבר 1915. ב-5 בדצמבר 1916 הועלה לדרגת לוטננט ראשון. באפריל 1917 הצטרפה ארצות הברית למלחמת העולם הראשונה וג'רואו הועלה שוב בדרגה, הפעם לקפטן, בצבא הלאומי ב-5 באוגוסט 1917. ב-12 באוקטובר הוא עבר לצבא הסדיר אך שמר על דרגת הקפטן שלו. ג'רואו לא לחם בפועל במהלך מלחמת העולם הראשונה. הוא נשאר בצבא בתקופת בין המלחמות, ולמד הן במכללת הפיקוד והמטה הכללי של צבא ארצות הברית והן במכללת המלחמה של צבא ארצות הברית. רוברט וו. גראו היה מפקד הדיוויזיה המשוריינת ה-6 בחזית המערבית, ולחם עמה במהלך המערכה בנורמנדי והקרב על הבליטה, ולאחר מכן השתתף עימה בפלישת בעלות הברית המערביות לגרמניה. הפיקוד שלו על דיוויזיית השריון ה-6 בהסתערותה המהירה על פני חצי האי בריטני נחשב לאחת הדוגמאות הטובות ביותר לשריון בשלב ניצול ההצלחה. לעיתים קרובות מתעלמים מההתקדמות המדהימה הזו עקב מעללים זוהרים יותר של שאר הצבא האמריקאי שכיתר את הארמייה הגרמנית השביעית באותו זמן. ביולי 1945 מונה ג'רואו למפקד דיוויזיית השריון ה-3, ובנובמבר אותה שנה מונה למפקד הדיוויזיה ה-26, עליה פיקד עד לפירוקה כחודש לאחר מכן. ג'רואו ידוע גם כמי שעמד לדין צבאי בשנת 1951 במהלך המלחמה הקרה באשמת אי שמירה על מידע מסווג. באותה תקופה הוא היה הנספח הבכיר של צבא ארצות הברית במוסקבה, וחלקים מיומנו נפלו לידיים סובייטיות. ג'רואו פרש לגמלאות לאחר המשפט הצבאי ולאחר מכן הפך למנהל של לשכת המסחר של פולס, וירג'יניה. זמן לא רב לאחר בית המשפט הצבאי, בנו, וולטר תומאס ג'רואו, היה בחופשת קיץ מהאקדמיה הצבאית של ארצות הברית בווסט פוינט בשנת 1953, כאשר שריפה החלה בחדר השינה שלו בבית המשפחה בפולס צ'רץ', וירג'יניה. וולטר תומאס גראו, בן 21, מת משאיפת עשן ב-12 באוגוסט 1953. ג'רואו נפטר ב-3 בנובמבר 1985 בפולס צ'רץ', וירג'יניה. מדיה וקבצים בנושא רוברט ג'רואו בוויקישיתוף רוברט ג'רואו, באתר "Find a Grave" (באנגלית) Hofmann. - p.10. Morton, Richard Lee (1964), Virginia Lives: The Old Dominion Who's Who, Virginia Historical Record Association, p. 398 "MG Robert Walker Grow". Hofmann, George F. (1993), Cold War Casualty: The Court-Martial of Major General Robert W. Grow, ISBN 0-87338-462-8 "General's Son Dies In Fire At His Home; W. T. Grow Was a West Pointer -- Father Was Court-Martialed for Slack Care of Diary", The New York Times: 8, 14 באוגוסט 1953 {{citation}}: (עזרה)
עונת 2022 של נורשפין

עונת 2022 של מועדון הכדורגל נורשפין היא העונה ה-82 (וה-11 ברציפות) של נורשפין בליגת העל השוודית. בעונה זו, המועדון משתתף בליגה השוודית הבכירה ובטורניר הגביע השוודי. העונה החלה במשחקי שלב הבתים בגביע בחודש פברואר ובליגה הבכירה באפריל, והסתיימה בסוף העונה בנובמבר. בעונה זו, נורשפין העפילה לרבע גמר הגביע. סגל השחקנים לעונת 2022: ערך מורחב – ליגת העל השוודית ערך מורחב – הגביע השוודי מעודכן ל-15 במרס 2022
רעיה שורקי

רעיה שורקי (נולדה ב-14 במרץ 1962) היא מנכ"לית רשות הטבע והגנים החל מ-9 במאי 2022. נולדה בכפר חסידים לאליעזר ודינה שפטניצקי. למדה בתיכון אורט גרינברג בקריית טבעון. את שירותה הצבאי עשתה כמדריכת טנקים. לאחר השירות הצבאי המשיכה ללימודים אקדמיים. למדה לתואר ראשון BED במכללה האקדמית בית ברל לימודי גאוגרפיה וארץ ישראל. לאחר מכן למדה לימודי MA בגאוגרפיה באוניברסיטת חיפה. ב-1990 נבחרה לנהל את שמורת הטבע עין אפק, לאחר מכן קודמה לתפקיד מנהלת מרחב כרמל ברשות הטבע והגנים, ובשנת 2008 התמנתה לתפקיד סגנית מנהלת מחוז צפון ברשות. ב-2014, לאחר דליפת הנפט בשמורת עברונה, ניהלה שורקי מבצע לגיוס מתנדבים ומתנדבים לשיקום השמורה. ב-2015 נכנסה לתפקיד מנהלת חטיבת קהל וקהילה ברשות, ובדצמבר 2021 מינתה אותה השרה להגנת הסביבה תמר זנדברג לממלאת מקום מנכ"ל רשות הטבע והגנים במקומו של המנכ"ל הפורש שאול גולדשטיין. המינוי היה המינוי הנשי הראשון בתולדות רשות הטבע והגנים לתפקיד הבכיר ביותר בארגון, ולאחר חצי שנה אושר מינויה כמינוי קבוע למנכ"לית הרשות. נולדה, גדלה ומתגוררת גם כיום בכפר חסידים. נשואה לאל"ם במילואים איתמר שורקי, מנכ"ל היישוב עתלית. ואם לשתי בנות. מדיה וקבצים בנושא רעיה שורקי בוויקישיתוף למען המדינה והסביבה, באתר webcache.googleusercontent.com משה גלעד, רעיה שורקי מונתה לממלאת מקום מנכ"ל רשות הטבע והגנים, באתר הארץ, 12 בדצמבר 2021 מזל טוב – רעיה שורקי היא המנכלית של רשות הטבע והגנים, באתר רשות הטבע והגנים סמר עודה- כרנתינג'י, איתמר שורקי נבחר למנכ"ל עתלית, באתר חי פה - תאגיד החדשות של חיפה והסביבה, ‏18 בנובמבר 2019